b"\n_START_ARTICLE_\nSant Esteve de Prullans\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia d'una sola nau amb dues capelles a manera de creuer. La volta de la nau central \xc3\xa9s de can\xc3\xb3 apuntat, i les de les capelles l'una \xc3\xa9s d'aresta i l'altre de can\xc3\xb3. Absis semicircular, amb dues obertures de doble esqueixada. Els murs s\xc3\xb3n de carreus de pedra. Cor alt als peus de fusta. Portada als peus de mig punt amb porta de fusta antiga, farratges d'espiral i forrellat amb decoraci\xc3\xb3 geom\xc3\xa8trica. Al mateix pla que la fa\xc3\xa7ana, orientada a ponent, s'hi troba la torre campanar de secci\xc3\xb3 quadrangular, constru\xc3\xafda amb carreus de pedra.\n_START_SECTION_\nHist\xc3\xb2ria\n_START_PARAGRAPH_\nAquesta esgl\xc3\xa9sia de Sant Esteve de Prullans \xc3\xa9s la parroquial d'aquest lloc, que era esmentat ja el 839 en l'acta de consagraci\xc3\xb3 de la Seu d'Urgell. Restaurada del 1969 al 1972 s'hi ha incorporat uns vitralls a les petites obertures, aix\xc3\xad com una font, d'on brolla d'aigua a la pila baptismal."